b'\n_START_ARTICLE_\nVovbr\xc5\xbeani\n_START_PARAGRAPH_\nKoro\xc5\xa1ka grofovska rodbina Grofov Vovbr\xc5\xa1kih se pojavlja v \xc4\x8dasu od leta 1050 do 1322. Rodbina po domnevi nekaterih slovenskih zgodovinarjev izvira iz Sa\xc5\xa1ke od koder se je na Koro\xc5\xa1kem prvi pojavil Gero (1050\xe2\x80\x931070), ki naj bi bil poro\xc4\x8den s h\xc4\x8derko grofice Heme Kr\xc5\xa1ke. V hierarhi\xc4\x8dnem polo\xc5\xbeaju na Koro\xc5\xa1kem so bili takoj za vojvodo, niso pa bili ni\xc4\x8d ni\xc5\xbejega izvora od samih vojvod in Ortenbur\xc5\xa1kih grofov._NEWLINE_Vovbr\xc5\xa1ki grofje imenovani tudi po (nem\xc5\xa1ko Haimburg, Hunnenburg, Huenburg) so verjetno poimenovani po svojem izvornem gradu Vovbre  na  Koro\xc5\xa1kem. Izvor tega gradu sega \xc5\xa1e v \xc4\x8das Karla Velikega, ko je bil zgrajen za za\xc5\xa1\xc4\x8dito pred Obri. Tudi po razlagi avstrijskega zgodovinarja Fr\xc3\xb6lich-a, ki ga povzema tudi dr. Karlmann Tangl je slovensko poimenovanje za Avare tudi Obri. Od tod tudi ime tega rodu Vovbr\xc5\xa1ki ali Vovbr\xc5\xbeani - V Obre - pomeni: od tod naprej se gre v Obre (v Obrsko de\xc5\xbeelo.)_NEWLINE_Rodbina je izumrla z grofom Hermanom leta 1322. Bil je sin Ulrika II. Vovbr\xc5\xa1kega in Ne\xc5\xbea Badensko-Avstrijska. Hermanova sestra Katarina (\xe2\x80\xa0 1316) se je leta 1287 poro\xc4\x8dila z Ulrikom I.  \xc5\xbdovne\xc5\xa1kim,  prednikom kasnej\xc5\xa1ih Celjskih grofov.\n_START_SECTION_\nPosesti\n_START_PARAGRAPH_\nVovbr\xc5\xa1ki so imeli posesti na Koro\xc5\xa1kem, \xc5\xa0tajerskem  in Kranjskem.'